# Helena Hećimović

### Izvor: Wikipedija

Ovaj članak ili odjeljak nije wikipediziran. Tekst članka treba preurediti u wikitekst.
Potom uklonite ovaj predložak.

Ovaj članak možda ne udovoljava Wikipedijinim kriterijima. (Rasprava)

Rođena je u Koprivnici 1954. godine, gdje je završila osnovnu školu i gimnaziju. Od četvrtog razreda osnovne škole pa do kraja gimnazije bila je članica Odreda izviđača «Ivo Lola Ribar». Od prvog razreda gimnazije aktivno je radila u Muzičkoj omladini škole što je nastavila i tijekom studentskih dana. Također je pjevala u zboru društva «Bratstvo» u Koprivnici, a kasnije u studentskom zboru «Ivan Goran Kovačić» u Zagrebu.

Po povratku u Koprivnicu započela je raditi kao nastavnik engleskog i francuskog jezika u tadašnjem Srednjoškolskom centru, gdje je od svoje cijenjene profesorice Zlate Sivoš « naslijedila « vođenje Muzičke omladine kao slobodne aktivnosti, a istovremeno je sudjelovala i u osnivanju i radu općinske organizacije Muzičke omladine Koprivnice te predsjedništvu muzičke omladine Hrvatske u Zagrebu. Muzička omladina, današnja Glazbena mladež, gotovo deset godina bila je organizator glazbenih i kulturnih događanja u gradu, ali prije svega okupljalište mladih koji su kroz program ove organizacije osnivali svoje glazbene sastave i organizirali vlastite glazbene, zabavne i kulturne programe.

Tijekom svog trinaestogodišnjeg rada u Srednjoškolskom centru bila je i aktivna članica koprivničkog društva Naša djeca. Kao predstavnica ove organizacije sudjelovala je 1987. u Dječjem ljetnom selu u Sintri, Portugal kao voditeljica koprivničke delegacije.

Radeći u Srednjoškolskom centru uključila se i u rad prvog Ekološkog društva osnovanog u Koprivnici, a kasnije je bila i jedan od osnivača obnovljenog Ekološkog društva 1998. godine. Ekološko društvo Koprivnice 2001. godine zajedno sa sedam drugih ekoloških nevladinih udruga na prostoru uz rijeku Dravu osnovalo je Savez udruga Dravska liga. Od prvog dana rada ovog saveza članica je njegova predsjedništva, od 2002. do 2004. obnašala je dužnost njegove predsjednice, a od 2004. njegova je dopredsjednica i ovlašteni predstavnik Saveza. Dravska liga tijekom pet godina svog postojanja nametnula se kao predstavnik stanovnika uz rijeku Dravu u zaštiti prirode i nastojanju da cijela Podravina bude područjem održivog razvoja.

Također je jedna od osnivača Francuskog kruga Koprivnice, obnovljene Gradske organizacije Glazbene mladeži te Hrvatske bratske zajednice Amerike, Kanade i Hrvatske, odsjek 2004 « Podravina» čija je i predsjednica. Članica je Udruge žena «Hrvatska ruža» Jagnjedovec, a osobito se ponosi počasnim članstvom u Udruzi mladih Koprivnice.

Sve svoje dužnosti u nabrojenim organizacijama obavljala je i obavlja volonterski i doista vjeruje da je rad i doprinos svakog volontera dragocjen njegovoj zajednici te je sam sebi nagrada. Kada se tome pridodaju brojni kontakti s volonterima iz drugih sredina, kao i zadovoljstvo postignućima koja uvijek obogaćuju cijelu zajednicu, biti volonter doista je zadovoljstvo i privilegija. Ako se pritom ima sreću biti volonter u zajednici koja ovaj angažman prepoznaje i cijeni kao što je naša koprivnička, onda cijeli osobni doprinos postaje jednako toliko čast koliko i obveza.

Dobavljeno iz "http://hr.wikipedia.org../../../h/e/l/Helena_He%C4%87imovi%C4%87_6f5a.html"

Kategorije: Potrebno wikipedizirati | Potrebna provjera kriterija

##### Views

- Članak
- Razgovor
- Trenutna inačica

##### Traži